tartuNLP/wikipedia-smugri-20251201 huggingface dataset:
Kaarela

Kaarela () on kaupunginosa ja hallinnollinen peruspiiri luoteisessa Helsingissä. Kaarelassa asui vuoden 2024 lopussa lähes 32 600 asukasta. Sen maapinta-ala on 9,4 neliökilometriä.
Kaarela rajautuu etelässä Kehä I:een, lännessä Konalan teollisuusalueeseen Vihdintien itäpuolella ja pohjoisessa Vantaan lounaiskärjen eteläreunaan. Kaarelan hallinnollinen itäraja kulkee Keskuspuiston sisällä. Alueen halki virtaa Mätäjoki.
Kaarela jaetaan kuuteen osa-alueeseen: Kannelmäki (13 227 asukasta 31.12.2024), Maununneva (2 860 as.), Malminkartano (9 134 as.), Hakuninmaa (2 751 as.), Kuninkaantammi (3 714 as.) ja Honkasuo (882 as.). Yhteensä kaupunginosassa on 32 568 asukasta (31.12.2024) ja 4 935 työpaikkaa (31.12.2022).
Liikenteen valtaväylistä Vantaankosken rata ja Hämeenlinnanväylä halkovat aluetta. Kauppakeskus Kaari valmistui Kaarelaan kuuluvan Kannelmäen alueelle lokakuussa 2013.
Historiaa.
Kaarelan kaupunginosaa edeltänyt Kaarelan kylä sijaitsi alkujaan Helsingin maalaiskunnan (nyk. Vantaan kaupunki) alueella. Vuonna 1781 päättyneessä isossajaossa kylään merkittiin kuusi maakirjataloa: Abrams, Husbacka, Gamlas, Malmgård, Tolfmans ja Jönsas. Näistä muodostettiin myöhemmin lukuisia pienempiä tiloja. Vuonna 1946 tapahtuneessa suuressa alueliitoksessa Kaarela pilkkoutui kahtia, maalaiskunnan puolelle jääneeseen Pohjois-Kaarelaan (johon kuuluu muun muassa nykyisen Myyrmäen alue) ja Helsingin kaupunkiin liitettyyn Etelä-Kaarelaan. Ensimmäinen osa-asemakaava Etelä-Kaarelan alueelle vahvistettiin vuonna 1957. Vuonna 1959 kaupunginosa jaettiin Hakuninmaan, Kannelmäen, Malminkartanon ja Maununnevan osa-alueisiin. Etuliite "etelä-" poistui nimestä vuonna 1992.
Kaarelan kaupunginosa on syntynyt sotien jälkeen: ennen alueliitosta seutu oli maaseutua. Nykyisestä asuntokannasta 10 % on rakennettu 1940–1950-luvuilla. Kasvu kiihtyi 1970–1980-luvuilla ja tällöin rakennettiin yli 60 % nykyisistä asunnoista (runsas 13 200 asuntoa, 31.12.2003). Tärkeä osatekijä rakentamisen vilkastumiselle oli Vantaankosken radan avaaminen vuonna 1975. Malminkartano luotiin 1980-luvulla entiselle yliopiston koetilan pellolle ja Hakuninmaan asukasluku kolminkertaistui. Alueen täydennysrakentaminen on jatkunut 1990- ja 2000-luvuilla.
Kaarelan nimestä.
Kaarela-nimi esiintyy asiakirjoissa jo vuonna 1417 muodossa Karisbola, myöhemmin muun muassa Korböleby (1543), Korbölle (1544) ja Korbööl (1545). Monien muiden böle-loppuisten nimien tavoin tässäkin on määriteosana henkilönnimi, tässä tapauksessa Kare, joka on ollut Ruotsissa sekä etu- että sukunimenä. Professori Heikki Ojansuu on esittänyt, että lähellä kielirajaa olevana nimenä taustalla voisi olla myös henkilöön liittyvä suomalainen köllinimi "Kaari" eli 'pitkä, kumara ihminen'.
Lämpötila-aisti

Lämpötila-aisti on aisti, jonka avulla eliö voi arvioida ympäristön lämpötilaa. Suurimmilla eliöillä lämpötila aistitaan pääasiallisesti ihon välityksellä. Lämpötila-aistin tarkkaa toimintamekanismia ei vielä tunneta. Nisäkkäillä on ainakin kahdenlaisia aistinsoluja: niitä, jotka aistivat kuumaa (lämpötila suurempi kuin kehon lämpötila) ja niitä, jotka aistivat kylmää (lämpötila alle kehon lämpötilan). 
Erityisen vahva lämpötila-aisti on eräillä käärmeillä, jotka pystyvät aistimaan infrapunasäteilyn tuoman lämmön ja sen suunnasta päättelemään tasalämpöisen saaliseläimen paikan.
Cosme Delgado

Cosme Delgado oli portugalilainen renessanssin ajan säveltäjä 1500-luvulla. Hän oli kotoisin Cartaxosta ja toimi laulajana ja "mestre de capela"na Évorassa. Delgadon tuotantoon kuuluu muun muassa messuja, motetteja ja lamentaatioita.
Isokirjopeippi

Isokirjopeippi eli värinokkonen ("Solenostemon scutellarioides", syn. "Plectranthus scutellarioides", "Coleus blumei", "Coleus" ”"hybridus"”, "Coleus pumilus") on helppohoitoinen ja myrkytön koristekasvi. Se kasvaa alkuperäisenä Kaakkois-Aasiassa ja Oseanian pohjoisosissa.
Kasvin historiaa.
Isokirjopeippi on jo vanha koristekasvi Suomessakin. Varsinkin jugendkaudella, vuosina 1890–1915 Suomen rahvas kasvatti sitä maaseudulla huonekasvina.
Tuntomerkit.
Isokirjopeippi kasvaa 30–60 senttimetriä korkeaksi. Ominaista kasville ovat kirkasväriset lehdet, yleensä punaiseen ja lilaan vivahtavat sävyt. Alun perin kasvi on trooppinen rikkakasvi. Värinokkonen-nimensä se on saanut nokkosta muistuttavasta ulkonäöstään.
Levinneisyys.
Isokirjopeipin levinneisyysalue käsittää koko Kaakkois-Aasian ja ulottuu pohjoisessa Taiwaniin ja Kiinan kaakkoisrannikolle, lännessä Intiaan ja Sri Lankaan, etelässä Australian pohjoisrannikolle ja idässä Salomonsaarille.
Hoito ja kasvatus.
Isokirjopeippi menestyy ikkunalaudalla, parvekkeella ja amppelissa sekä valoisalla paikalla ulkona. 
Kasvin voi idättää siemenestä, itämisaika on 2–3 viikkoa 20 °C:ssa. Kylvö tehdään yleensä tammi-kesäkuussa. Kasvi lisääntyy helposti myös pistokkaasta, ja juurruttaminen on helppoa. Kasvia tulisi nyppiä n. 5 viikon välein ja myös leikata, jolloin haaroittuminen on runsaampaa. Kukkimaan kasvia ei kannata päästää, sillä kukat vievät värikkyyden lehdistä. Värikkyyttä heikentää myös liian typpipitoinen lannoitus. Kasvia ei pidä päästää kuivumaan; se viihtyy valoisassa paikassa. Mullan tulisi olla hieman hapanta. Ruukkukasvina isokirjopeippi kasvaa yleensä noin 30 cm:n korkuiseksi, mutta onpa se Suomessa kasvanut yli 80 cm korkeaksi pensaaksikin; isossa ruukussa, hyvässä valossa ja hyvin lannoitetussa, kosteassa mullassa. Isokirjopeipin normaali elinikä on muutama vuosi.
Stockmannin Itäkeskuksen tavaratalo

Stockmann Itis (aiemmin Stockmann Itäkeskus) oli Stockmann-ketjun tavaratalo kauppakeskus Itiksessä Helsingin Itäkeskuksessa. Vuonna 1992 avattu tavaratalo sijaitsi aluksi kauppakeskuksen Bulevardilla. Marraskuussa 2013 se siirtyi kauppakeskuksen itäpäätyyn entisen Piazzan tilalle. Itiksen tavaratalon tunnusmerkkeinä voidaan pitää tavaratalon ovaalia muotoa ja kattojen yli kohoavaa valopihaa. Tavaratalo suljettiin kesällä 2025.
Stockmannin ruokaosaston tiloihin avattiin marraskuussa 2023 etnoruokakauppa Alanya Market.
Stockmann Itis kerroksittain.
2. kerros: 
1. kerros:
−2. kerros:
Mauri Salo

Mauri Mikael Salo (2. elokuuta 1946 Somero – 22. lokakuuta 2012 Somero) oli suomalainen poliitikko ja munanpakkaamoalan yrittäjä. Puoluetaustaltaan hän oli keskustalainen. Salo toimi kansanedustajana vuosina 1995–1996, 1999–2003, 2006–2007 ja 2010–2011.
Salo nousi eduskuntaan ensi kerran varasijalta 1995, kun Timo Järvilahti siirtyi Euroopan parlamenttiin. Vuonna 1999 Salo valittiin suoraan kansanedustajaksi. Vuoden 2003 vaaleissa Salo putosi ensimmäiselle varasijalle, hän nousi kuitenkin eduskuntaan vuonna 2006 noin vuodeksi, kun Olavi Ala-Nissilästä tuli Euroopan tilintarkastustuomioistuimen jäsen. Vaaleissa 2007 Salo valittiin kolmannen kerran ensimmäiseksi varaedustajaksi. Kansanedustaja Liisa Hyssälän tultua valituksi Kansaneläkelaitoksen pääjohtajaksi vuonna 2010 Salo nousi kolmannen kerran varasijalta kansanedustajaksi. Hän oli ehdolla myös vuoden 2011 eduskuntavaaleissa, mutta jäi toiselle varasijalle saatuaan 4173 ääntä. Eroa ensimmäiselle varasijalle tulleeseen Timo Kaunistoon oli yksi ääni ja Keskustan listalta viimeisenä eduskuntaan valituksi tulleeseen Annika Saarikkoon 12 ääntä.
Salo oli Someron kaupunginvaltuuston jäsenenä vuodesta 1992 lähtien ja puheenjohtajana vuodesta 1997. Kaupunginhallituksen jäsenenä hän oli vuosina 1992–1994. Salo toimi myös useissa luottamustehtävissä. Hän oli muun muassa Suomen Hippoksen puheenjohtajana vuosina 1995–2002. Sotilasarvoltaan Salo oli alikersantti.
Mauri Salo menehtyi pitkäaikaiseen sairauteen 22. lokakuuta 2012
Bob de Moor

Robert ”Bob” Frans Marie de Moor (20. joulukuuta 1925 Antwerpen – 26. elokuuta 1992 Bryssel) oli belgialainen sarjakuvataiteilija. Hän oli yksi selkeän viivan ("ligne claire") mestareista. Hän on tunnettu myös siitä, että avusti Hergéä Tintti-sarjakuvien värittämisessä ja piirtämisessä.
Hänen ensimmäinen sarjakuvansa oli "Bart, de Scheepsjongen". Hän piirsi lukuisiin eri lehtiin, kunnes vuonna 1949 aloitti huumorisarjakuvat "Bouboule et Noireaud" and "Professeur Troc" Tintin-lehdessä. Samassa lehdessä ilmestynyt "Monsieur Tric" teki lyhyen visiitin myös Suomeen Ami-lehdessä (6 numeroa vuonna 1956).
Hänen tunnetuin sarjakuvansa oli "Barelli", joka on ilmestynyt myös Suomessa.
Vuonna 1950 De Moor alkoi työskennellä Hergén studiolla. Hän piirsi uudelleen ensimmäiset, rennolla tyylillä piirretyt Tintit ja piirsi taustoja uusiin Tintti-sarjakuviin. De Moor myös matkusti Englantiin ja keräsi aineiston Mustan saaren salaisuuden uudelleen piirtämistä varten. 
Lisäksi hän osallistui Tintti-animaatioiden "Auringon temppeli" ja "Tintti Haijärvellä" tekoon. De Moor on ilmeisesti suunnittelut nämä elokuvat täysin itsenäisesti ja niissä Tintti esiintyy ensimmäisen kerran suorissa, pitkissä housuissa. 
Vuonna 1989 hän piirsi loppuun Edgar P. Jacobsin kuoleman takia kesken jääneen Blake ja Mortimer -tarinan "Trois Formules du Professeur Sato". Hergén kuoleman jälkeen hän halusi piirtää ja täydentää loppuun keskeneräisen Tintti ja aakkostaide -albumin, mutta Georges Remin eli Hergén leski Fanny päätti toisin.
Bob de Moorin poika, Johan De Moor, on jatkanut isänsä uralla.
Vítězslav Novák

Vítězslav Augustín Rudolf Novák (5. joulukuuta 1870 Kamenice nad Lípou – 18. heinäkuuta 1949 Skuteč) oli tšekkiläinen säveltäjä ja musiikinopettaja. Hän opiskeli musiikkia Prahan konservatoriossa, jossa hän itse toimi opettajana vuosina 1909–1920. Novákin musiikki oli tyyliltään myöhäisromanttista. Hänen tuotantoonsa kuuluu muun muassa neljä oopperaa, kamarimusiikkia, kantaatti ja useita sävelrunoelmia. Novákia pidetään Josef Sukin ohella menestyneimpänä Antonín Dvořákin sävellysoppilaista.
Novák varttui Jindřichův Hradecissa ja lähti sitten opiskelemaan pianonsoittoa ja säveltämistä Prahan konservatorioon. Uransa alkuvaiheessa hän sai sävellyksiinsä innoitusta Määrin ja Slovakian kansanperinteestä ja luonnosta, esimerkkinä "Sonata Eroica" pianolle, op. 24 (1900) ja "Slovakialainen sarja" pienelle orkesterille op. 32 (1903). Hänen tuotteliaimpia vuosiaan olivat 1900-luvun kaksi ensimmäistä vuosikymmentä.
Novákin ensimmäinen ooppera oli koominen "Zvíkovský rarášek" (1914), joka perustuu Ladislav Stroupežnický romaaniin. Toinen ooppera "Karlštejn" (1915-1916, libretto Otokar Fischer) perustui Jaroslav Vrchlickýn komediaan. Hänen kaksi muuta oopperaansa, "Lucerna" ja "Dědův odkaz" eivät ole saaneet mainittavaa menestystä.
Novákin suurisuuntainen ”syyssinfonia” "Podzimní symfonie" (1931–1934) vaatii ison sinfoniaorkesterin lisäksi mies- ja naiskuoron. Toisen maailmansodan aikoihin syntyivät muun muassa orkesterisarja "Jihočeská suita" op. 64 ja sodan kärsimyksiä kuvaava sävelruno "De profundis". Novákin tunnettuihin sävellyksiin kuuluvat myös urkusooloteos "Svatováclavský triptych" op. 70, jonka hän myöhemmin sovitti uruille ja orkesterille, sekä kaksi balettia, "Signorina Gioventù" ja "Nikotina". Hän sävelsi myös kuoroteoksia ja yksinlauluja.
Novák nimitettiin 1909 Prahan konservatorion sävellyksen professoriksi. Hänen oppilaitaan olivat Eugen Suchoň, Ján Cikker, Ladislav Vycpálek, Alois Hába, Václav Trojan, Jaroslav Krombholc, Václav Štěpán, Ilja Hurník ja Vítězslava Kaprálová.
Vuonna 1945 Novák ja Josef Bohuslav Foerster olivat ensimmäiset Tšekkoslovakian kansantaiteilijoiksi nimetyt.
Jynkkä

Jynkkä on kaupunginosa Kuopiossa ja se sijaitsee 6–8 kilometriä kaupungin keskustasta etelään. Kaupunginosassa asui vuoden 2015 alussa noin 3 300 henkeä. Pientalovaltainen alue on 1980-luvulla rakennettu ja siellä järjestettiin asuntomessut vuonna 1980. Alue rajoittuu idänpuolella Kallaveteen. Kaupunginosan pohjoisrajan suurempia lampia ovat Leväsenlampi ja Kivilampi; etelärajalla sijaitsevat puolestaan Petosenlampi ja Pikku-Petonen. Lisäksi Jynkän alueella on muutama pienempi lampi.
Jynkän palvelut koostuvat muun muassa kirjastosta, eläinlääkäristä, parturi-kampaamosta, ravintolasta ja elintarvikekaupasta. Alueella sijaitsee myös kaksi peruskoulua: Jynkän koulu (alakoulu) ja Jynkänlahden koulu (yläkoulu). Kallaveden kirkko sijaitsee Jynkässä. Liikuntamahdollisuudet ovat hyvät. Alueella on laajat viheralueet ja monipuoliset ulkoilureitit, valaistu kuntohiihtolatu ja uimaranta sekä useita jääkiekkokaukaloita, jotka toimivat kesällä jalkapallo- ja yleisurheilukenttinä.
Alueelle on sijoittunut vain alle 300 työpaikkaa (1.1.2008).
AT-AT

AT-AT ("All Terrain Armored Transport", panssaroitu maastokuljetusajoneuvo) on miehistönkuljetusajoneuvo kuvitteellisessa "Tähtien sota" -universumissa. AT-AT:n vaihtoehtoisia nimiä ovat "kävelijä" ja "talsija". Ajoneuvo on 22,5 metriä korkea ja kulkee eteenpäin neljällä jalalla. AT-AT:ta käyttää Galaktinen Imperiumi.
AT-AT pystyy kuljettamaan 40 sotilasta ja sillä on kolmen hengen miehistö – vaununjohtaja ja kaksi ohjaajaa. AT-AT:n ohjauspöydässä on kummallakin ohjaajalla sekä ohjaamiseen että ampumiseen tarvittavat konsolit, mutta yleensä vain toinen huolehtii etenemisestä ja toinen ampumisesta. Vaununjohtaja päättää sotakoneen liikkeistä ja maalista, ja lisäksi hän on yhteydessä ylempiin tahoihin. AT-AT on suunniteltu AT-TE-kävelijän pohjalta.
AT-AT on aseistettu yhteensä neljällä lasertykillä, joista kaksi on sen ohjaamon alla ja kaksi sivuilla. Ohjaamo muistuttaa päätä ja aseilla tähtäys suoritetaan sitä kääntelemällä (sivuilla olevat lasertykit voivat myös pyöriä). AT-AT:n tukena on usein AT-ST-kävelijöitä.
AT-AT esiintyy ensimmäisen kerran elokuvassa "Imperiumin vastaisku". Siinä kapinalliset ovat majoittuneet Hoth-planeetalle ja AT-AT:t kuljettavat joukkoja kohti kapinallisten tukikohtaa. Koneita nähdään myös Endorin metsäplaneetalla elokuvassa "Jedin paluussa".
AT-AT on suojattu vahvalla metallilla, johon ammuttaessa lasersäde kimpoaa pois tai imeytyy siihen vahinkoa aiheuttamatta. Jalat ovat koneen heikko kohta. AT-AT:n hidasta liikkumista käytetään hyväksi Hothin taistelussa, kun kapinalliset lentävät lumikiitureilla ja takana oleva ampuja ampuu vaijerin AT-AT:n jalkaan, minkä jälkeen alus kiertää vaijerin AT-AT:n jalkojen ympärille muutaman kierroksen. AT-AT kompastuu vaijeriin ja kaatuu, jolloin lumikiiturit pääsevät tuhoamaan sen ampumalla selkään ja niskaan. 
Pelissä "" AT-AT:t voidaan tuhota joko tykeillä (jotka eivät tee koneelle vahinkoa elokuvassa), lumikiitureilla tai miinoilla.
Vendan kieli

Venda (omakielinen nimi: "Tshivenḓa") on bantukieli, jota puhutaan Etelä-Afrikassa ja Zimbabwessa. Kielellä on kaikkiaan noin 1 294 000 puhujaa. Vendan katsotaan olevan elinvoimainen ja sen lähimpiä sukulaiskieliä ovat muun muassa tswana ja eteläsotho. Venda jaetaan seitsemään päämurteeseen.
Venda on yksi Etelä-Afrikan tasavallan 11 virallisista kielistä. Kieltä puhuu hieman yli 2 % koko maan väestöstä. Etelä-Afrikassa vendan puhuma-alue sijoittuu maantieteellisesti Limpopon provinssiin.
Kieltä kirjoitetaan latinalaisin aakkosin. Raamattu käännettiin kokonaisuudessaan vendaksi vuonna 1936.
Fonologia.
Konsonantit.
Lähde:
Vokaalit.
Lähde:
Pinerolo

Pinerolo on noin 36 000 asukkaan kaupunki Italiassa, noin 50 kilometrin päässä Torinosta. Se sijaitsee Piemonten alueella ja Torinon metropolikaupungissa.
Ensimmäiset maininnat Pinerolosta ovat 900-luvulta. Keskiajalla Pinerolo oli merkittävä liikenteen risteyskohta, ja siellä sijaitsi Savoijin kuningashuoneen tärkeimpiä linnoituksia. Kaupungin sotilaallinen mahti perustui vieläkin toiminnassa olevaan sotakouluun.
Pinerolossa pelattiin Torinon olympialaisten curling-ottelut. Vuoden 2011 Ranskan ympäriajoon kuului Pineroloon päättynyt vuorietappi.
Keksi

Keksi (&lt; &lt; ) on pieni, kuiva ja kevyt leivonnainen, joka pikkuleivästä poiketen yleensä valmistetaan tehdasmaisesti. Yleensä keksejä nautitaan välipalaksi, jälkiruoaksi tai kahvin tai teen kanssa. Keksit voivat olla myös "täytekeksejä", joiden sisällä on täytettä, kuten marmeladia tai suklaata. Makeiden keksien ohella suosittuja ovat suolaiset keksit, kuten cream crackers -tyyppiset voileipäkeksit tai TUC- ja Ritz-tyyppiset suolakeksit.
Varhaisimmat keksin tai pikkuleivän tyyppiset leivonnaiset tehtiin Persiassa, nykyisen Iranin alueella 600-luvulla.
Kansainvälisiä keksinvalmistajia ja niiden tuotemerkkejä ovat muun muassa yhdysvaltalainen Nabisco (Oreo, Ritz) ja englantilainen United Biscuits (McVitie's ym.) sekä alun perin ranskalainen LU (Le Petit Êcolier, Bastogne, Champagne, Petit Beurre, Pim's, Paille d'Or ja TUC). Suomalaisista keksinvalmistajista suurin on Fazer, joka vuonna 2012 osti Kraft Foodsilta takaisin omistukseensa LU Suomi Oy:n eli Vantaan keksitehtaan, jossa valmistetaan muun muassa Jyväshyvä-, Domino-, Jaffa- ja Fasupala-keksejä. Kantolan keksejä markkinoi norjalaiseen Orkla-konserniin kuuluva Orkla Suomi. Muita suomalaisia keksinvalmistajia ovat muun muassa Malviala Groupiin kuuluvat Tasangon Herkkutuote ja Töysäläinen sekä Leivon Leipomo ja Vanajan keksi. Aiemmin toimineita olivat muun muassa Hangon Keksi ja Ipnos.
Casey FitzRandolph

Casey J. FitzRandolph (s. 21. tammikuuta 1975 Madison, Wisconsin, Yhdysvallat) on yhdysvaltalainen pikaluistelija, joka on erikoistunut sprinttimatkoille. 
FitzRandolph voitti 500 metrillä olympiakultaa 2002 Salt Lake Cityssä. Kyseessä oli vasta hänen toinen voittonsa kansainvälisissä kilpailuissa, sillä vain kolme viikkoa aikaisemmin hän oli luistellut eräässä kilpailussa voittoon samalla ajalla Hiroyasu Shimizun kanssa. Olympialaisissa hän voitti Shimizun kolmella sekunnin sadasosalla. Sprintterien MM-kisoissa hän on ollut hopealla 2002 Hamarissa ja pronssilla 1997. Matkakohtaisissa MM-kisoissa hän saavutti 500 metrillä pronssia 2001 Salt Lake Cityssä.
Halil Mutlu

Halil Mutlu, alkuperäiseltä nimeltään Halil Aliyev, (s. 14. heinäkuuta 1973 Postnik, Bulgaria) on turkkilainen painonnostaja, kolminkertainen olympiavoittaja, viisinkertainen maailmanmestari ja yhdeksänkertainen Euroopan mestari 54, 56 ja 62 kilogramman sarjoissa.
150 senttimetrin mittainen Mutlu syntyi Bulgariassa turkkilaiseen perheeseen. Hän seurasi esikuvansa Naim Süleymanoğlun jalanjälkiä ja sai Bulgariassa tasokasta valmennusta ennen siirtymistään Turkkiin 16 vuoden iässä. 1990-luvun puolivälistä 2000-luvun alkuvuosiin Mutlu oli melko ylivoimainen omassa painoluokassaan ja voitti lähes kaikki kilpailut, joihin osallistui.
Mutlu antoi huhtikuussa 2005 positiivisen dopingnäytteen EM-kilpailuissa ja sai kahden vuoden kilpailukiellon.
Jaime Nunó

Jaume Nunó Roca (8. syyskuuta 1824 Girona – 18. heinäkuuta 1908 New York) oli katalonialainen säveltäjä ja kapellimestari. Hän sävelsi muun muassa Meksikon kansallislaulun, "Himno Nacional Mexicanon". 
Jaume Nunó syntyi Gironassa, Kataloniassa vuonna 1824. Hänen molemmat vanhempansa kuolivat hänen ollessaan lapsi. Vanhempiensa kuoleman jälkeen Nunó asui setänsä luona Barcelonassa. Myöhemmin hän opiskeli musiikkia Severio Mercadanten johdolla Italiassa. Aikuisena Nunó siirtyi Yhdysvaltoihin, jossa hän toimi kapellimestarina ja oopperanjohtajana. Nunó kuoli New Yorkissa vuonna 1908.
Magus

Magus on vuosina 1989–2001 ilmestynyt suomalainen roolipelaamisen harrastelehti. Sitä ilmestyi neljä numeroa vuodessa 50 numeron verran. Lehti sisälsi muun muassa ideoita ja seikkailuja roolipelaajille sekä kertoi ja arvosteli roolipelialan uusia tuotteita. "Maguksessa" ilmestyi Petri Hiltusen "Praedor"-sarjakuvia.
Maguksen läpileikkaus kuvaa hyvin roolipelaamisen kehittymistä Suomessa pienen porukan pöytäpeleistä larppaamisen käsittäväksi valtavirtaharrastukseksi. "Magusta" julkaisi roolipelien maahantuoja ja suomentaja Ace pelit Oy. Päätoimittajina toimivat Mika Laaksonen ja Jyrki Tudeer.
Charles Asati

Charles Asati (s. 3. maaliskuuta 1946) on kenialainen juoksija, joka keskittyi pääasiassa 200 ja 400 metrin matkoille.
Meksikon olympialaisissa 1968 Asati pääsi 200 metrillä toisiin alkueriin ja saavutti hopeaa Kenian 4 × 400 metrin viestin joukkueessa. Kansainyhteisön kisoissa 1970 hän voitti kultaa 400 metrillä ja 4 × 400 metrin viestissä sekä saavutti lisäksi pronssia 200 metrillä. 
Münchenin olympialaisissa 1972 Asati oli 400 metrillä neljäs ja voitti olympiakultaa Kenian 4 × 400 metrin viestissä. Hän voitti 400 metrillä ja pitkässä viestissä kultaa myös vuonna 1973 Afrikan kisoissa. Asati lopetti juoksu-uransa voitettuaan jälleen kultaa 400 metrillä ja viestissä Kansainyhteisön kisoissa 1974.
RARP

RARP ("Reverse Address Resolution Protocol") on protokolla, joka selvittää fyysistä osoitetta, Ethernet- eli MAC-osoitetta vastaavan loogisen osoitteen (esimerkiksi IP-osoitteen).
RARPin pääasiallinen tarkoitus on ollut antaa verkosta käynnistettävälle laitteelle IP-osoite sen oman MAC-osoitteen perusteella. RARP vaatii verkkoon palvelimen, joka tuntee osoitteiden välisen vastaavuuden, Unix-palvelimella palvelin on yleensä nimeltään rarpd ja sen tiedot ovat tiedostossa codice_1. Lisäksi vaaditaan usein TFTP-palvelin, josta ladataan vaaditut tiedostot, kuten käyttöjärjestelmän ydin tai käynnistyslevykettä vastaava tiedosto. Osa Unix-työasemista voi lisäksi vaatia erillisen bootparamd-palvelimen käynnistyksessä vaadittuja tietoja jakamaan.
BOOTP ja DHCP ovat korvanneet RARP-protokollan.
Boris Maiorov

Boris Aleksandrovitš Maiorov (, s. 11. helmikuuta 1938 Moskova, Neuvostoliitto) on venäläinen entinen jääkiekkoilija, pelipaikaltaan hyökkääjä. Maiorov pelasi vuosina 1960–1969 134 ottelua Neuvostoliiton maajoukkueessa, ja teki niissä 65 maalia. Neuvostoliiton mestaruussarjassa Maiorov pelasi 400 liigaottelua, joissa hän teki 255 maalia. Hän edusti Moskovan Spartakia yhdessä kaksoisveljensä Jevgeni Maiorovin ja Vjatšeslav Staršinovin kanssa muodostaen kuuluisan hyökkäysketjun. 
Maiorov on toiminut myös valmentajana mm. Tampereen Tapparassa sekä Helsingin Jokereissa.
John Ngugi

John Ngugi (s. 10. toukokuuta 1962 Nyahururu, Kenia) on aktiiviuransa päättänyt kenialainen kestävyysjuoksija.
Ngugi voitti maastojuoksun MM-kisoissa vuosina 1986–1989 neljä kertaa peräkkäin pitkän matkan maailmanmestaruuden ja viidennen kerran 1992. 1988 Soulin olympiakisoissa hän selviytyi 5 000 metrillä finaaliin. Kahden rauhallisen kierroksen jälkeen Ngugi lähti jonon hänniltä, juosten muiden ohi ja karkuun. Liian myöhään Domingos Castro lähti yrittämään kiinniottoa, mutta ei onnistunut yksin, muiden jättäessä ratkaisun loppukirin varaan. Dieter Baumann ja Hansjörg Kunze ehtivät lopussa ohittaa Castron, mutta Ngugi voitti 30 metrin erolla toiseksi tulleeseen. 1990 Kansainyhteisön kisoissa Ngugi yritti 5 000 metrillä samaa kuin olympialaisissa, mutta jäi toiseksi 0,08 sekunnin erolla kun Andrew Lloyd ohitti hänet viime metreillä. Ngugi lopetti uransa vuonna 1992.
John Utaka

John Chukwudi Utaka (s. 8. tammikuuta 1982 Enugu, Nigeria) on nigerialainen jalkapalloilija. Hyökkääjänä pelaavaa Utakaa kutsutaan myös lempinimellä "Torpedo". Hän on seuratasolla pelannut muun muassa Ranskassa ja Englannissa. Utaka on 179 cm pitkä ja painaa 82 kg.
Utakan paras saavutus seurajoukkuetasolla on Egyptin Cupin voitto vuodelta 2000. Vuosina 2002–2005 pelatessaan RC Lensissä hän muodosti yhden Euroopan pelätyimmistä kärkipareista yhdessä Daniel Moreiran kanssa. Tuolloin Lens nousi aina Mestareiden liigaan asti pitkälti tämän kaksikon maaleilla.
Kesällä 2007 Utaka siirtyi Portsmouthiin, jossa pelasi muun muassa hänen maanmiehensä Nwankwo Kanu.
MM-kilpailuissa 2002 Utaka pelasi alkulohko-ottelun Ruotsia vastaan.
Hänellä on myös isoveli Peter Utaka, joka on pelannut muun muassa tanskalaisseura Odense BK:ssa.
Vénuste Niyongabo

Vénuste Niyongabo (s. 9. joulukuuta 1973 Vuzigo, Burundi) on tutsi-heimoon kuuluva burundilainen entinen juoksija.
Niyongabo nousi kansainvälisen yleisön tietoisuuteen juostuaan hopealle 1 500 metrillä 1992 nuorten MM-kisoissa. 1995 Göteborgin MM-kisoissa hän sijoittui 1 500 metrillä pronssille. 
1996 Atlantan olympialaisissa Niyongabo oli eräs ennakkosuosikeista 1 500 metrillä, mutta antoikin kilpailuoikeutensa maanmiehelleen Dieudonné Kwizéralle, joka ei aikaisemmin ollut voinut kilpailla olympialaisissa, koska Burundilla ei ollut aikaisemmin ollut olympiakomiteaa. Sen sijaan Niyongabo kilpaili itse 5 000 metrillä ja voitti kaikkien yllätykseksi kultamitalin. 
Atlantan olympialaisten jälkeen Niyongabo kärsi loukkaantumisista, eikä noussut parhaimpien päiviensä tasolle.
Landon Donovan

Landon Timothy Donovan (s. 4. maaliskuuta 1982 Ontario, Kalifornia, Yhdysvallat) on yhdysvaltalainen jalkapalloilija. Donovanin pelipaikka on hyökkääjä.
Seurajoukkueura.
Donovan on Yhdysvaltain jalkapalloliiton vuonna 1999 perustaman IMG Soccer Academyn ensimmäisiä kasvatteja. Hänet valittiin vuoden 1999 alle 17-vuotiaiden MM-kilpailuiden parhaaksi pelaajaksi. Pian turnauksen jälkeen hän siirtyi saksalaiseen Bayer Leverkuseniin, jossa ei onnistunut kuitenkaan nousemaan edustusjoukkueeseen. Vuonna 2001 hänet lainattiin kotimaahansa MLS-liigan San Jose Earthquakesiin. Hän pelasi Earthquakesissa neljä kautta, jona aikana hän voitti joukkueineen kahdesti MLS Cupin. Hänet on valittu vuosina 2003, 2004 ja 2009 Yhdysvaltain vuoden jalkapalloilijaksi.
Vuonna 2005 Donovan palasi muutaman kuukauden ajaksi Leverkuseniin ennen pysyvää siirtoa takaisin Yhdysvaltoihin Los Angeles Galaxyn joukkueeseen. Kaudella 2005 hän saavutti Galaxyssä MLS Cupin ja US Open Cupin. Kaudella 2008 hän voitti 20 maalillaan MLS:n maalikuninkuuden.
Tammi–maaliskuussa 2009 Donovan pelasi lainalla saksalaisessa Bayern Münchenissä MLS:n sarjatauon aikana. Tammikuussa 2010 hän siirtyi lainalle englantilaiseen Evertoniin.
Maajoukkueura.
Donovan on ollut Yhdysvaltain maajoukkueen suurimpia tähtiä. Hän debytoi 25. lokakuuta 2000 Meksikoa vastaan pelatussa ottelussa, jossa hän teki myös ensimmäisen maalinsa. Kaikkiaan hän pelasi 157 maaottelua. Maajoukkueessa Donovan on voittanut CONCACAF Gold Cupin vuosina 2002, 2005 ja 2007, ja hän on edustanut maataan myös muun muassa vuosien 2002, 2006 ja 2010 MM-kilpailuissa.
Donovan on valittu lehdistön äänestyksessä kuudesti Yhdysvaltain maajoukkueen parhaaksi pelaajaksi (2002–2004, 2007–2009). Hän on 57 maalillaan Yhdysvaltain maajoukkueen historian eniten maaleja tehnyt pelaaja yhdessä Clint Dempseyn kanssa.
Yksityiselämä.
Donovan oli naimisissa näyttelijä Bianca Kajlichin kanssa vuosina 2006–2009.
Jevgeni Maiorov

Jevgeni Aleksandrovitš Maiorov (, 11. helmikuuta 1938 Moskova, Neuvostoliitto – 10. joulukuuta 1997) oli venäläinen jääkiekkoilija. Maiorov pelasi Neuvostoliiton maajoukkueessa vuosina 1960–1965 vasempana laitahyökkääjänä 42 maaottelussa, joissa hän teki 20 maalia. Hän pelasi myös Neuvostoliiton mestaruussarjassa 200 liigaottelua, joissa hän teki 192 maalia. Maiorov edusti Moskovan Spartakia yhdessä kaksoisveljensä Boris Maiorovin ja Vjatšeslav Staršinovin kanssa muodostaen kuuluisan hyökkäysketjun.
Jevgeni Maiorov toimi myös SM-sarjassa Vehmaisten Urheilijoiden joukkueessa pelaaja-valmentajana kaudella 1968–1969.
Tilburg

Tilburg on kaupunki Pohjois-Brabantissa, Alankomaissa lähellä Belgian rajaa. Kaupungissa on noin 213 000 asukasta (1.1.2016).
Tilburg on aiemmin tunnettu tekstiilikaupunkina, mutta perinteinen teollisuus on saanut väistyä pois modernien tehtaiden tieltä. Tilburgin Tekstiilimuseossa (Museum in Production) voi kuitenkin nähdä tämän ennen niin tärkeän osan Tilburgia.
Kaupungissa sijaitsee yliopisto, Universiteit van Tilburg (ennen Katholieke Universiteit Brabant). Yliopiston ja monien korkeakoulujen ansiosta Tiburgissa on yli 25 000 opiskelijaa.
Willem II on tilburgilainen jalkapalloseura, joka pelaa Alankomaiden pääsarjatasolla. Joukkueessa on aiemmin pelannut muun muassa Sami Hyypiä, Joonas Kolkka ja Jaap Stam.
Tilburg on mainittu asiakirjoissa ensimmäisen kerran vuonna 709.
Lahden Radioharrastajat

Lahden Radioharrastajat ry oli 4. huhtikuuta 1924 perustettu yhdistys, joka piti Lahdessa yleisradioasemaa vuoteen 1927 saakka. Sen perustivat toimitusjohtaja Emil Cedergren, teknikko Lauri Kunnas sekä yliasentaja E. Inkinen. Toisen tiedon mukaan perustava kokous pidettiin jo 29. helmikuuta 1924, ja yksityisten lahjoitusten sekä pankkilainalla annettiin Emil Cedergrenin tehtäväksi rakentaa 10–20 watin lähetysasema. Ensimmäinen lähetys tapahtui tapaninpäivänä 1925. 
Lahden Radioharrastajien yleisradioasema oli ensimmäinen yleisradioasema Lahden kaupungissa ennen Suomen Yleisradio Oy:n Lahden vanhaa radioasemaa ja sen Lahden radioasemaa. Ensimmäinen radioasema yleensä oli Lahden varuskunnassa ennen toista maailmansotaa sähkötysradioasema, mikä jäi Lahden rykmentin haltuun maaliskuussa 1917.
Rautatienkadun yleisradioasema.
Yhdistyksellä oli radioasema Rautatienkadun ja Vuorikadun kulmassa, Rautatienkatu 9:ssä, Lauri Kunnaksen talossa, sijaitsevan kerrostalon tornimaisessa ulokkeessa, ullakolla. Radioaseman lähetysteho oli 200 W ja lähetyksen aallonpituus 318 metriä. Asema lähetti viikoittain jäsentensä toimittamaa ohjelmaa, ja kaikki lähetykset olivat suoria lukuun ottamatta levyiltä tulevaa gramofonimusiikkia. Yhdistyksellä oli enimmillään 781 jäsentä, joiden joukossa oli mm. Lahden sähkölaitoksen sekä Lahden Sähkön ja Koneen henkilökuntaa.
Yhdistyksen perustamishetkellä Nuoren Voiman Liiton radioamatööriluettelon mukaan Lahdessa oli kaksi henkilöä, joilla oli radioamatöörilupa: Yrjö K. Lindqvist (3NF) ja Erkki V. Nurminen (3NH).
Suomen Yleisradion vähemmistöosakas.
Yleisradion suurasema otti Radiomäellä yleisradiotoiminnan haltuunsa 22. huhtikuuta 1928. Tätä ennen Lahden radioharrastajien ylläpitämä yleisradioasema välitti myös Yleisradion Helsingissä tuotettuja ohjelmia. Suomen Yleisradio Oy – Finlands Rundradio Ab:n perustamisen yhteydessä Lahden Radioharrastajat ry:stä tuli Yleisradion pienosakkeenomistaja kahdella osakkeella. Osakkeet siirtyivät Lahden suojeluskunnalle 1934. Kun Moskovan välirauhan sopimuksen 1944 ja Pariisin rauhansopimuksen 1947 perusteella Suomen suojeluskunnat katsottiin lakkautettavaksi järjestöksi, 1946 osakkeet rekisteröitiin Lahden Seudun Väestönsuojeluyhdistys ry:lle. Vuonna 1975 ne rekisteröitiin Lahden Väestönsuojeluyhdistys ry:lle ja 1994 Lahden kaupungille. Lahden kaupungin piirissä useina vuosina Yleisradion yhtiökokouksessa on ollut edustettuna Lahden kaupunginmuseo, jolla on Lahden radio- ja televisiomuseo Radiomäellä ja Yleisradion osakkeita pysyvän näyttelynsä alakerrassa.
DX-kuunteluyhteisö Lahden Radioharrastajat.
Vuonna 1996 perustettiin uusi Lahden Radioharrastajat, minkä piirissä harjoitetaan DX-kuuntelua Suomen DX-Liiton paikallisosastona. Yhdistyksen jäsenet kokoontuvat kerran noin kuussa Lahden Radiomäellä.
Luther Allison

Luther Allison (17. elokuuta 1939 – 12. elokuuta 1997) oli yhdysvaltalainen blues-kitaristi. 
Allison syntyi Widenerissä, Arkansasissa vuonna 1939. 13-vuotiaana hän muutti perheineen Chicagoon. Allison aloitti uransa 1950-luvulla. Vuonna 1967 hän solmi levytyssopimuksen Delmark Recordsin kanssa. Seuraavana vuonna ilmestyi hänen ensimmäinen albuminsa, "Love Me Mama". 1970-luvulla Allison aloitti konsertoimisen Euroopassa. Vuonna 1977 hän muutti Pariisiin, jossa hän asui viisitoista vuotta. Allison menehtyi syöpään vuonna 1997. Myös hänen poikansa, Bernard Allison (s. 1965) on muusikko.
Groningen

Groningen on Groningenin provinssin pääkaupunki Alankomaissa lähellä Pohjanmeren rannikkoa. Kaupungissa on 201 865 asukasta (1. tammikuuta 2017).
Kaupungin tunnettu nähtävyys on 97-metrinen kirkontorni "Martinitoren", joka valmistui 1482. Torni sijaitsee suurtorin laidalla kaupungin keskustassa.
Groningenissa on kaksi korkeakoulua: 1614 perustettu Groningenin yliopisto ja ammattikorkeakoulu Hanzehogeschool Groningen. Kaupungin asukkaista noin 40 000 onkin opiskelijoita.
Groningenin alueella sijaitsevassa Hoogkerkin kylässä on sokeritehdas, jota operoi Suikerunie. Groningen on tunnettu sokerintuotannostaan.
Groningen on Murmanskin ystävyyskaupunki.
Klobatsaami

Klobatsaami on bentsodiatsepiineihin kuuluva lääkeaine. Toisin kuin yleensä bentsodiatsepiinejä, klobatsaamia käytetään enemmän epilepsian ja siitä johtuvien kouristuksien hoitoon. Klobatsaami kohdistaa vaikutuksen keskushermostoon ja vähentää siten lihaskouristuksia. Klobatsaamia käytetään yleensä yhdessä muiden epilepsialääkkeiden kanssa.
Klobatsaamin metabolia tapahtuu pääosin maksassa sytokromi P450-entsyymin CYP3A4 ja vähemmän CYP2C19 kautta.
Alkoholi aiheuttaa noin 50 % lisäyksen klobatsaamin pitoisuudessa seerumissa ja klobatsaami puolestaan aiheuttaa valproaatin pitoisuuden nousua.
Suomessa klobatsaamia myydään nimellä Frisium.
Almere

Almere on kaupunki Flevolandissa Alankomaissa. Kaupungissa on 195 372 asukasta (1. helmikuuta 2013). Almere perustettiin vasta vuonna 1976 Flevolandin polderin lounaiskulman vedeltä vallatulle alueelle ja se on kasvanut sen jälkeen nopeasti. Almeren kunnan osat ovat Almere Buiten, Almere Haven, Almere Hout, Almere Poort ja Almere Stad.
Liikenne.
Almere on yhteydessä seuraaviin moottoriteihin: A6 ja A27. 
Rautatie.
Vuonna 1987 Almere yhdistettiin kansalliseen rautatieverkostoon.
Almeressa on 6 rautatieasemaa: 
Julkiset bussit.
Almeressa on 10 bussilinjaa:
Urheilu.
Almeren ehkäpä tunnetuin urheiluseura on Omniworld, johon kuuluu lentopallo-, koripallo-, sekä jalkapallojaosto. Seuran jalkapallojaosto, Almere City FC (aik. FC Omniworld), pelaa Hollannin toiseksi korkeimmalla sarjaportaalla Eerste Divisiessä. 
Almerelaisia jalkapallojoukkueita
Ystävyyskaupungit.
Almerella on kahdeksan ystävyyskaupunkia:
Makaronivelli

Makaronivelli on suomalainen perinneruoka. Perinteisesti ruokalajin ainesosat ovat sarvimakaroni, maito, vehnäjauhot, sokeri, suola ja tarvittaessa voi. Ruokalajista kuitenkin on liikkeellä myös eri variaatioita, joissa esimerkiksi sarvimakaronin sijasta käytetään vermisellia. 
Historia.
Ennen kuin makaronilaatikko yleistyi Suomessa 1900-luvulla suosikkiruoaksi kehitettiin makaronivelli, jolloin se oli käytännössä lämpimässä maidossa keitettyä makaronia, suolaa tai mahdollisesti voita. Makaronivellistä julkaistiin reseptejä jo 1930-luvulla julkaistuihin keittokirjoihin, mutta koska siihen aikaan teollisesti tuotettuja makaroneja ei ollut Suomessa tavattomasti saatavilla, se yleisesti vasta 1950-luvulla koko kansan tietoisuuteen. Makaronivelli oli myös tunnettu kouluruoka 1940–1960-luvuilla, joka tosin jakoi mielipiteitä oppilaiden kesken.
Breda

Breda on kaupunki Pohjois-Brabantissa Alankomaiden eteläosassa lähellä Belgian rajaa. Kaupungissa on 182 000 asukasta (1.1.2016). Se sijaitsee Mark- ja Aa-jokien yhtymäkohdassa.
Breda on ollut tärkeä linnoituskaupunki Pohjois-Brabantissa. Vuonna 1581 sen valloittivat espanjalaiset, vuonna 1590 taas Morits Oranialainen. Kaupunki antautui 1625 kymmenkuukautisen piirityksen jälkeen Ambrosio Spinolan johtamille espanjalaisille. Vuonna 1637 sen valloitti Fredrik Henrik Oranialainen nelikuukautisen piirityksen jälkeen ja vuonna 1648 se jäi viimein Alankomaiden tasavallalle Westfalenin rauhassa.
Englannin syrjäytetty kuningas Kaarle II oleskeli Bredassa ja vuoden 1667 Bredan sopimus päätti toisen englantilais-hollantilaisen sodan.
Bredassa sijaitsee kuninkaallinen sotilasakatemia, Koninklijke Militaire Academie. Bredasta on Alankomaiden toiseksi korkeimmalla tasolla pelaava jalkapalloseura NAC Breda. Kuuluisia Bredalaisia ovat muun muassa Elvis Presleyn manageri "Eversti" Thomas "Tom" Parker (Andreas Cornelius van Kuijk) sekä DJ Tiësto ja Hardwell.
Tematsepaami

Tematsepaami eli 3-hydroksidiatsepaami on bentsodiatsepiineihin kuuluva lääkeaine. Suomessa tematsepaamilla on myyntilupa valmistenimellä Tenox. Tematsepaami on suhteellisen nopeavaikutteinen, jonka vuoksi sitä yleensä käytetään nukahtamisvaikeuksien hoitamiseen. Tematsepaami myös pidentää unen kestoa ja vähentää heräilyä kesken unen. Tematsepaamia voidaan käyttää väliaikaisesti myös ahdistuneisuuden ja jännittyneisyyden hoitoon. Ihmisen aineenvaihdunnassa pieni määrä tematsepaamista muuttuu oksatsepaamiksi.
Kuten kaikki bentsodiatsepiinit, suurina annoksina tematsepaami on hengenvaarallinen, etenkin alkoholin tai muiden keskushermostoon vaikuttavien lääkkeiden kanssa.
Nijmegen

Nijmegen () on kaupunki Gelderlandissa Alankomaissa lähellä Saksan rajaa. Kaupungissa on 172 000 asukasta (1.1.2016) ja kaupunkialueella (stadsgewest) 276 114.
Kaupunki juhli vuonna 2005 kaksituhatvuotista olemassaoloaan. Ensimmäinen maininta on roomalaisten sotilasleiristä ensimmäiseltä vuosikymmeneltä ennen ajanlaskun alkua. Vuonna 104 keisari Trajanus antoi sille nimen "Ulpia Noviomagus Batavorum". Kaupunkioikeudet se sai 1230 keisari Fredrik Suurelta. Nijmegen liittyi hansaliittoon 1364.
Nijmegenissä sijaitsee katolinen Nijmegenin Radboud-yliopisto. Kaupungissa on vuodesta 1909 lähtien järjestetty myös maailman suurin kävelytapahtuma, Nijmegenin marssi.
Yhteistyökaupungit.
Nijmegenilla on kuusi yhteistyökaupunkia:
Denali

Denali (Yhdysvaltain liittovaltion tasolla virallisesti Mount McKinley) on Pohjois-Amerikan korkein huippu (6 190 m), joka sijaitsee Denalin kansallispuistossa Alaskan osavaltiossa Yhdysvalloissa. Vuori oli vuodesta 1896 vuoteen 2015 nimellä Mount McKinley, jonka se sai presidentti William McKinleyn mukaan. Nimi otettiin liittovaltion tasolla takaisin käyttöön tammikuussa 2025.
Alaskan osavaltio palautti vuorelle nimen Denali jo vuonna 1975. 31. elokuuta 2015 sama muutos hyväksyttiin myös liittovaltion hallintotasolla, kun Yhdysvaltain sisäministeriö vahvisti nimenmuutoksen huolimatta siitä, että Ohion osavaltio vastusti nimenmuutosta, koska se on presidentti McKinleyn kotiosavaltio. Denalin nimi tulee athabasca-kieliin kuuluvan dena’inan kielestä ja tarkoittaa ”suurta”.
Denalin valloitti ensimmäisenä Hudson Stuckin johtama retkikunta 7. kesäkuuta 1913; Frederick Cook tosin väitti käyneensä siellä jo vuonna 1906, mutta hänen väitteensä on todistettu perättömäksi. Ensimmäisenä naisena vuoren huipulle kiipesi Barbara Washburn vuonna 1947.
Apeldoorn

Apeldoorn on kaupunki Gelderlandissa Alankomaissa. Kaupungissa on 155 686 asukasta (1.7.2006) ja kaupunkialueella (stadsgewest) 212 610.
Apeldoorn tunnetaan jo 700-luvulta lähtien. Se oli melko tuntematon kaupunki toisen maailmansodan jälkeiseen aikaan asti. Kaupungin lähellä sijaitsee kuitenkin kuninkaallinen palatsi Het Loo, joka on nykyisessä muodossaan peräisin Vilhelm III:n ajalta (1685–1686).
Apeldoornissa on paperiteollisuutta ja Apenheulin eläintarha, joka on erikoistunut apinoihin.
Apeldoornin ehkä tunnetuin urheiluseura on AGOVV Apeldoorn, joka pelaa jalkapalloa Jupiler Leaguessa.
Percy Grainger

Percy Aldridge Grainger (8. heinäkuuta 1882 – 20. helmikuuta 1961) oli australialainen säveltäjä, pianisti, saksofonisti ja kapellimestari.
Grainger syntyi Melbournessa vuonna 1882. Vuonna 1895 hän siirtyi Frankfurtiin. Vuosina 1901-1914 hän asui Lontoossa, jossa hän kiinnostui englantilaisista kansanlauluista. Ensimmäisen maailmansodan alettua Grainger siirtyi Yhdysvaltoihin. Vuonna 1918 hänestä tuli Yhdysvaltain kansalainen. Sodan jälkeen hän asettui äitinsä kanssa White Plainsiin, New Yorkiin. Graingerin äiti teki itsemurhan vuonna 1922.
Marraskuussa 1926 Grainger tapasi ruotsalaisen taiteilijan ja runoilijan Ella Viola Strömin, jonka kanssa hän myöhemmin meni naimisiin. Vuonna 1940 pari muutti Springfieldiin, Missouriin. Percy Grainger kuoli New York Cityssä vuonna 1961. Hänet haudattiin Adelaideen.
Grainger keräsi elämänsä aikana useita kansanlauluja. Hänen sävellyksiinsä kuuluu muun muassa useita orkesteri- ja kamarimusiikkiteoksia.
Enschede

Enschede on kaupunki Overijsselin provinssissa Itä-Alankomaissa lähellä Saksan rajaa. Vuonna 2016 kaupungissa oli 158 000 asukasta ja kaupunkialueella (stadsgewest) 309 203.
Enschede sai kaupunkioikeudet 1325. Tulipalo tuhosi kaupungin 7. toukokuuta 1862.
Kunta koostui vuoteen 1935 ainoastaan Enscheden kaupungista, mutta tuolloin siihen liitettiin ympäröivä Lonnekerin maalaiskunta nopean teollistumisen ja kasvun johdosta. 
Kaupunki oli pitkään tekstiiliteollisuuden keskus, mutta 1950- ja 1960-luvuilla mutta valmistus siirtyi halvempiin maihin.
Kaupungissa on Universiteit Twente, yksi Alankomaiden kolmesta teknillisestä yliopistosta, konservatorio ja taideakatemia. Merkittävin museo on Rijksmuseum Twente. 
Kaupungin ehkä tunnetuin urheiluseura on FC Twente. Enschedessä järjestetään vuosittain Enscheden maraton, joka on Alankomaiden vanhin maraton.
Zaanstad

Zaanstad on kunta, joka sijaitsee Zaanjoen varrella Pohjois-Hollannin provinssissa Alankomaissa. Kunta perustettiin vuonna 1974 yhdistämällä entisiä kuntia. Zaanstadiin kuuluu useita pieniä kaupunkeja ja kyliä, kuten Assendelft, Koog aan de Zaan, Krommenie, Westzaan, Wormerveer, Zaandam, Zaandijk. Niiden yhteenlaskettu asukasluku on 151 109 asukasta (2014).
Zaandam on kunnan suurin kaupunki ja Zaanse Schans tuulimyllyineen sen kuuluisin turistinähtävyys.
Zaandam sijaitsee noin 10 kilometriä Amsterdamista luoteeseen. Kaupunki on 15 minuutin junamatkan päässä Amsterdamista ja 20 minuutin junamatkan päässä Schipholin kansainväliseltä lentoasemalta.
Historia.
Kaupungin arvioidaan syntyneen 1500-luvulla, jolloin ensimmäiset vesisahat perustettiin Zaanstadiin. Useimmat rakennettiin Zaanjoen yhteyteen, mutta alueella oli myös jonkin verran tuulimyllyn voimalla käyviä sahoja. 1600-luvulta alkaen Zaanstreekin alueesta tuli maan ruoka-aitta. Zaandam oli laivanrakennuksen keskus 1600-luvulla.
Ystävyyskaupungit.
Zaanstadilla on viisi ystävyyskaupunkia:
João Domingos Bomtempo

 
João Domingos Bomtempo (28. joulukuuta 1775 Lissabon – 18. elokuuta 1842 Lissabon) oli portugalilainen säveltäjä ja pianisti. Hänen isänsä Francesco Saverio Bomtempo oli oboisti Portugalin hovin orkesterissa. Hän sävelsi uransa aikana muun muassa viisi pianokonserttoa, kaksi sinfoniaa, requiemin ja pianomusiikkia. 
Bomtempo syntyi Lissabonissa vuonna 1775. Hän työskenteli kotimaansa lisäksi muun muassa Lontoossa ja Pariisissa. Lontoon vuodet 1810–1814 olivat hedelmällistä aikaa: Bomtempo sävelsi muun muassa teokset "3 Grandes Sonatas, op. 9", "Hino Lusitano, op.10", "I Grande Sinfonia, op. 11" ja "Marcha de Lord Wellington". Vuonna 1820 Bomtempo palasi Lissaboniin, jossa hän samana vuonna esitti kuuluisan teoksensa "Requiem, "À Memória de Camões", op. 23". Hänet nimitettiin vuonna 1836 perustetun portugalilaisen "Conservatório Geral de Arte Dramática" -konservatorion johtajaksi, ja hän työskenteli virassa kuolemaansa saakka. Bomtempo kuoli aivohalvaukseen syntymäkaupungissaan Lissabonissa vuonna 1842.
Tiheä joukko

Intuitiivisesti topologisen avaruuden "X" osajoukko "A" on tiheä "X":ssä jos jokaista "X":n pistettä voidaan approksimoida jollakin "A":n pisteellä. Formaalisti, "A" on tiheä "X":ssä jos jokaisen "X":n pisteen "x" ympäristö sisältää ainakin yhden "A":n pisteen.
Yhtäpitävästi "A" on tiheä "X":ssä jos "X":n ainoa suljettu joukko, joka sisältää "A":n on "X". Tämä voidaan ilmaista myös sanomalla, että "A":n sulkeuma on "X" tai että "A":n komplementin sisäpisteiden muodostama joukko on tyhjä.
Metrisissä avaruuksissa on voimassa seuraava tulos: Metrisen avaruuden "X" joukko "A" on tiheä jos kaikilla "X":n alkioilla "x" ainakin yksi "A":n alkioista koostuva jono suppenee kohti "x":ää.
ADSR

ADSR on elektronisessa äänen tuottamisessa eräs tapa generoida verhokäyrä eli vaippa (). Generoivaa laitetta kutsutaan ADSR-vaippageneraattoriksi (). Lyhenne ADSR tulee sanoista "Attack, Decay, Sustain, Release" eli aloitus (tai nousu), päästö, pito ja vapautus. Näitä parametrejä käytetään yleisesti syntetisaattoreissa moduloimaan soinnin äänenvoimakkuus ajallisesti. Yleisimmin näillä luodaan jänniteohjatun vahvistimen avulla instrumentin soinnille ominaiset amplitudin (äänenvoimakkuuden) muutokset ajassa tai ohjataan vaikka VCF siten, että myös sointiäänen äänensävy muuttuu ajallisesti.
Kun mekaaninen soitin tuottaa ääntä, sen äänenvoimakkuus muuttuu ajan suhteen. Esimerkiksi perinteisillä sähköuruilla koskettimen painalluksella ääni alkaa heti täydellä voimakkuudella ja pysyy siinä
niin kauan kuin kosketin on alhaalla. Ääni vaimenee heti sen jälkeen, kun kosketin vapautetaan. Tässä tapauksessa siis attack ja decay- ajat ovat lyhimmät mahdolliset, sustain ääretön ja release lyhin mahdollinen.
Sitä vastoin kitaralla voimakkuus on heti näppäilyn jälkeen voimakkain ja häipyy ajan myötä. Attack on siis lyhyt ja decay-arvo pitkä. Sustainia ei ole, koska kitaran sointia on mahdoton jatkaa loputtomiin. Näin ollen 
syntetisaattorilla tuotetun kitaran ääni häipyy, vaikka kosketin olisi alhaalla.
ADSR-moduuli syntetisaattorissa lähettää neliportaisen ohjausjännitesarjan, joka liipaistaan yleensä koskettimen alaspainalluksesta:
Vaikka useimmiten ADSR-jännitteitä käytetään amplitudin ohjaamiseen, niitä käytetään myös suodattimien ja oskillaattoreiden taajuuksien ohjaamiseen.
Amersfoort

Amersfoort on kaupunki Utrechtin provinssissa Alankomaissa Eemjoen varrella. Kaupungissa on 138 048 asukasta (1.7.2006) ja kaupunkialueella (stadsgewest) 266 716.
Amersfoort sai kaupunkioikeudet 1259 Utrechtin piispalta Hendrik van Viandenilta. Kaupunki kehittyi keskustorin, "Hof", ympärille. Piispa perusti sinne hovinsa, jonka ympärille kaupunki kasvoi. Ensimmäinen muuri valmistui noin vuonna 1300 tiilestä ja kaupungin kasvaessa aloitettiin uuden muurin rakennus 1380, mikä valmistui 1450.
Kirkon ja sen 98-metrisen "Onze-Lieve-Vrouwentoren"-tornin rakennus alkoi 1444. Kirkon tuhosi räjähdys 1787, mutta torni säilyi ja se on Alankomaiden topografikunnan RD-koordinaattijärjestelmän peruspiste. Keskiajalla kaupunki oli tekstiiliteollisuuden keskus ja siellä oli runsaasti panimoita. 1700-luvulla siitä tuli tupakkateollisuuden keskus. Toisen maailmansodan aikana kaupungin lähellä oli keskitysleiri "Polizeiliches Durchgangslager Amersfoort". Sen johtaja Joseph Kotälla tuomittiin sodan jälkeen kuolemaan.
Taidemaalari Piet Mondrian ("Mondriaan") syntyi Amersfoortissa 1872.
Amersfoortissa järjestetään joka heinäkuu tenniksen ATP-turnaus. Turnaus on järjestetty yli 30 vuoden ajan.
Ystävyyskaupungit.
Amersfoortilla on vain yksi ystävyyskaupunki:
IGMP

IGMP () on TCP/IP-pinon protokolla, joka mahdollistaa multicast-ryhmän jäsenten löytämisen. IPv4-protokolla käyttää IGMP:tä, kun taas IPv6-protokolla käyttää Multicast Listener Discovery (MLD)-protokollaa.
IGMP toimii reitittimien ja isäntäkoneiden välillä. Protokollaa tukevat kytkimet voivat hyödyntää sitä.
IGMP:stä on neljä eri versiota:
Kuutsalo

Kuutsalo (aiemmin ) on saari ja kylä Suomenlahdella Kotkan kaupungissa. Saari sijaitsee kolme kilometriä kaupungin keskustasta Kotkansaarelta kaakkoon. Kuutsalon kylään kuuluu myös useita muita saaria, joista suurin on sen eteläpuolella sijaitseva Kirkonmaan saari.
Kuutsalossa on 27 asukasta ja Rankki-Kirkonmaalla 17 asukasta (31.12.2012).
Maantiede ja asutus.
Kuutsalon pinta-ala on seitsemän neliökilometriä ja pituus kuusi kilometriä. Kuutsalon erottaa Tiutisen saaresta Ruotsinsalmi. Kuutsalon pohjoiskärjessä sijaitsee Santaniemi. Asutuksellisesti Kuutsalo on jakautunut Autionkylään, Mullinkylään, Sumarinkylään ja Suurkylään. Vakituisia asukkaita on 27 (31.12.2012) ja kesäasukkaita noin 400. Vakituisia asukkaita Kuutsalossa oli enemmän kuin 400 vielä 1920-luvulla. 
Historia.
Kustaa Vaasan aikana 1500-luvulla kruunu kiinnostui luotsauksen virallisesta organisoinnista, jolloin Kuutsaloon perustettiin kaksi luotsitilaa. Kuutsalon talot olivat sidottuja kruunun intresseihin myös sotilaallisesti. Luotsilaitoksen maakirjassa 1862 kaikki Kuutsalon seitsemän maakirjatilaa on merkitty luotsitiloiksi. Nämä seitsemän perustilaa olivat Autio, Brunila, Mulli, Piipari, Seppälä, Suutari ja Vanhala, joiden sukumerkit näkyvät Kuutsalo -viirissä. 
Kuutsalosta otettiin tammikuussa 1900 Aleksandr Popovin järjestämä Suomen ensimmäinen radioyhteys Suursaareen Admiral Apraksinin pelastustoimia varten. Kuutsalon kansakoulu oli toiminnassa vuosina 1893–1963. Kuutsalo kuului Kymin kuntaan vuoteen 1977 saakka. Saaren perinnettä vaalii 1979 Kuutsalon Saarimajalla perustettu Kuutsalo-Seura ry. Viljo Suutari on kirjoittanut omalaatuisen, Kuutsaloon sijoittuvan historiallisen romaanin "Puu ui länteen" (1976).
Elinkeinot ja liikenne.
Elinkeinoja Kuutsalossa ovat olleet kalastus, merenkulku, hylkeenpyynti ja omavaraistalous. Saarella on ollut kauppoja, joista viimeiset Autionkylän Saaristen kauppa 1960-luvun lopulla ja Suurkylässä Hauhian kioskikauppa 1970- ja 1980-luvuilla. Saareen liikennöi Kotkasta yhteysalukset M/S Otava ja M/S Tekla I.
Nähtävyydet.
Kuutsalon kappeli on arkkitehti Tuomo Hovin suunnittelema ja se siunattiin käyttöön vuonna 2003. Kappelin alttariristi on peräisin Ruotsinsalmen taistelun aikaisesta laivanhylystä. Aleksandr Popovin ottaman radioyhteyden muistoksi on pystytetty muistolaatta Kuutsalon eteläosassa sijaitsevalle Autionkylänvuorelle. Saarimaja toimii pääosin Kuutsalon juhlien ja tapahtumien järjestyspaikkana.
Yhdistystoiminta.
Kuutsaloon perustettiin Kuutsalo-seura vuonna 1979, jonka tarkoituksena on edistää Kuutsalon saariston alueiden ja kylien kehitystä. Seura pyrkii myös herättämään kotiseutuharrastusta. Se on tallentanut saariston historiaa julkaisemalla kolme Kuutsaloa käsittelevää kirjaa. Kuutsalo-seuran puheenjohtajana toimii Matti Sulin. Kuutsalossa toimii lisäksi Kuutsalon osakaskunta ja Kuutsalon Erämiehet -yhdistys.